JEGYZŐKÖNYV

**Készült**: 2016. augusztus 04.-én 8 00 órakor az Őcsényi Polgármesteri Hivatal tanácstermében a Német Nemzetiségi Önkormányzat Képviselő-testülete rendkívüli üléséről.

## Jelen vannak:

Hamar Vilmos elnök

Vezsenyi Tiborné elnök helyettes

Holczerné Guth Erzsébet képviselő

**Meghívottak:**

Schmidt Józsefné

**Tanácskozási joggal:**

Nagyné Pohlon Mónika aljegyző (jegyző hiányában)

**Hamar Vilmos ŐNNÖ elnök:** Köszöntöm az aljegyző Asszonyt és az Őcsényi Német Nemzetiségi Önkormányzat Képviselő-testületét a mai ülésen. Megállapítom, hogy a képviselő-testület határozatképes 3 fő jelen van. Jegyzőkönyv hitelesítőnek felkérem Holczerné Guth Erzsébet képviselőt. Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**26/2016.(VII.04.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete jegyzőkönyv-hitelestőnek Holczerné Guth Erzsébet** **képviselőt kéri fel.**

## N A P I R E N D

1. **Javaslat a Nyárzáró családi nap támogatásáról**

Előadó: Hamar Vilmos elnök

1. **Javaslat a Lecsófőző versenyen való részvételről**

Előadó: Hamar Vilmos elnök

1. **Egyebek**

**Hamar Vilmos ŐNNÖ elnök:** Aki a napirendi pontokat elfogadja, kérem, kézfeltartással szavazzon.

**A képviselő-testület 3 igen szavazattal, egyhangúan elfogadta a napirendi pontokat.**

1. **Napirend**

**Javaslat a Nyárzáró Családi Nap támogatásáról**

**Hamar Vilmos ŐNNÖ elnök:** Átadom a szót Vezsenyi Tibornénak elnök helyettes Asszonynak.

**Vezsenyi Tiborné elnök helyettes:** Most beszéltem Horváthné Ritter Piroskával az IKSZT programszervezőjével, aki a nyárzáró családi napra kérte a támogatásunkat. Jó rendezvény lesz, Sok fellépővel. A rendezvény költsége kb. 600 ezer-1millió Ft közötti összegben várható.

**Hamar Vilmos ŐNNÖ elnök**: Mivel több német nemzetiségi résztvevője is lesz a programoknak, ezért javaslom, hogy az idén megrendezésre kerülő családi napot 50.000.- Ft összegben támogassuk.

**Hamar Vilmos ŐNNÖ elnök:** Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**27/2016.(VIII.04.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete a 2016. augusztus 27.-i Nyárzáró Családi Nap rendezvényt 50.000.- Ft-tal támogatja.**

**Felelős: Hamar Vilmos**

**Határidő: 2016. augusztus 25.**

1. **Napirend**

**Javaslat a Lecsófőző versenyen való részvételre**

**Hamar Vilmos ŐNNÖ elnök:** Kalányos Jánossal beszéltem, a Lecsófőző verseny 2016.08.27.-én lesz. A főzéshez alapanyagot tudnak biztosítani.

**Vezsenyi Tiborné elnök helyettes:** Az edényeket, gázpalackot, padokat, asztalokat nekünk kell vinnünk?

**Hamar Vilmos ŐNNÖ elnök:** Akkor, ha megszavazzuk a részvételt, a részletekről újra fogok érdeklődni a Kalányos Jánostól.

**Hamar Vilmos ŐNNÖ elnök**: Javaslom, hogy a Lecsófőző versenyen vegyünk részt és a felmerülő költségeinkre 30.000.- Ft összeget biztosítsunk.

**Hamar Vilmos ŐNNÖ elnök:** Aki ezzel egyetért, kérem, kézfelemeléssel jelezze.

**A képviselő-testület 3 igen szavazattal, egyhangúlag az alábbi határozatot hozza:**

**28/2016.(VIII.04.) NNÖ Kt határozata**

**Az Őcsényi Német Nemzetiségi Önkormányzat Képviselő-testülete a 2016. augusztus 27.-i Nyárzáró Családi Nap keretében megrendezésre kerülő Lecsófőző versenyen részt kíván venni és ennek a költségeire 30.000.- Ft-ot biztosít.**

**Felelős: Hamar Vilmos**

**Határidő: 2016. augusztus 25.**

1. **Egyebek**

**Hamar Vilmos ŐNNÖ elnök:** Augusztus 14.-én lesz Bonyhádon a „Sommerfest” nyári fesztivál, amire megérkezett a meghívó. A megyenap is ilyenkor szokott lenni. Sajnos az utolsó szövetségi ülésen nem voltam, ott biztosan volt róla szó. Utána fogok érdeklődni.

**Hamar Vilmos ŐNNÖ elnök:** Kérése, észrevétele valakinek, ha nincs akkor az ülést 8:25- kor bezárom.

kmf.

Hamar Vilmos Holczerné Guth Erzsébet

ÖNNÖ elnök képviselő